google/wiki40b huggingface dataset:
Iditarod

Iditarod er et hundesledeløp som kjøres gjennom den amerikanske delstaten Alaska hvert år. Løpet, som går fra Anchorage i sørøst til Nome i nordvest, ble arrangert for første gang i 1973. Initiativtageren til Iditarod var forfatterinnen Dorothy Page. Løpet bruker to forskjellige traséer som veksler annehvert år. På årstall med oddetall er løypen omtrent 1 606 km, mens i år med partall er den omtrent 1 570 km lang.  Løpet er oppkalt etter den fraflyttede gruvebyen Iditarod, og er inspirert av serumløpet til Nome i 1925.
Chaodalis

Utseende

Middelsstore, slanke, gulaktige trebukker. Disse artene har forholdsvis mykt hudpanser og kan overflatisk minne om familien Cantharidae. På arge er de gule og svarte. Antennene er svarte, noe over halvparten så lange som kroppen, mer eller mindre sagtakkede. Pronotum er smalere enn dekkvingene. Dekkvingene er brungule og har to lengderibber.

Utbredelse

Gruppen er utbredt i Australia (New South Wales og Queensland).
Jackson State University

Jackson State University er et delstatseid universitet i Jackson i delstaten Mississippi, USA, ikke langt fra Jackson International Airport. Det ble grunnlagt i 1877 av baptister som Natchez Seminary og henvendte seg særlig til svarte lærerstudenter. Det er et av de opprinnelige Historiske svarte læresteder i USA.
Delstaten overtok som eier i 1940. Jackson State ble kjent i 1970 da politiet skjøt og drepte to studenter på campus under studentopptøyer (Jackson State killings).
Universitetet er særlig kjent for sine gode studier innen business og IT-fag. Jackson State var også det første av de opprinnelige universiteter for svarte som tilbød Ph.D i business administration.
Ved JSU var det 8 256 studenter og 474 vitenskapelig ansatte i 2006, og skolepengene dette året var US$ 4 224 for studenter hjemhørende i delstaten Mississippi. Studiene tilbys opp til doktorgradsnivå (Ph.D).
Plectonycha

Utseende

Små til middelsstore (4 - 7 millimeter), blanke bladbiller, gulbrune eller rødlige med svarte tegninger. Hodet er fremstrakt og forholdsvis stort, med markert "hals".

Levevis

I likhet med de fleste andre bladbiller lever disse artene på planter. Arten Plectonycha correntina har blitt forsøkt brukt i biologisk kontroll av den invasive planten Anredera cordifolia.

Utbredelse

Gruppen er utbredt i Sør-Amerika.
Buskskvett

Utbredelse (land)

Artem finnes i: Albania, Algerie, Andorra, Armenia, Aserbajdsjan, Bahrain, Hviterussland, Belgia, Benin, Bosnia-Hercegovina, Bulgaria, Burkina Faso, Burundi, Kamerun, Den sentralafrikanske republikk, Tsjad, Republikken Kongo, Den demokratiske republikken Kongo, Elfenbenskysten, Kroatia, Kypros, Tsjekkia, Danmark, Djibouti, Egypt, Eritrea, Estland, Etiopia, Færøyene, Finland, Frankrike, ,Gabon, Gambia, Georgia, Tyskland, Ghana, Gibraltar, Hellas, Guinea, Guinea-Bissau, Ungarn, Iran, Irak, Irland, Israel, Italia,  Jemen, Jordan, Kasakhstan, Kenya, Kuwait, Latvia, Libanon, Liberia, Libya, Liechtenstein, Litauen, Luxembourg, Malawi, Mali, Malta, Mauritania, Moldova, Montenegro, Marokko, Nederland, Nigeria, Nord-Makedonia, Norge, Oman, Polen, Portugal, Qatar, Romania, Russland, Rwanda, Saudi-Arabia, Senegal, Serbia, Sierra Leone, Slovakia, Slovenia, Somalia, Sør-Afrika, Sør-Sudan, Spania, Sudan, Sverige, Sveits, Syria, Tanzania, Togo, Tunisia, Tyrkia, Uganda, Ukraina, De forente arabiske emirater, Storbritannia, Vest-Sahara,  Zambia og Østerrike.
Genacol

Genacol er et canadisk selskap som selger kosttilskudd med samme navn.
Genacol markedsføres som et kosttilskudd som tilfører kroppen proteinet kollagen, og stimulerer kroppen selv til å produsere de fem ulike typer kollagen kroppen trenger. Sentralt i markedsføringen fremkommer påstander om at tusenvis av personer har blitt kurert fra kroniske smerter ved å benytte Genacol. På selskapets nettsider poengteres det imidlertid at disse påstandene ikke er verifisert, og at produktene ikke er ment å behandle eller forebygge noen sykdommer eller lidelser.
Statens legemiddelverk har gått kritisk ut mot markedsføringen av Genacol i Norge, og uttaler at de medisinske påstandene som fremsettes om produktenes effekt er ulovlige.
SS-11

SS-11 var et interkontinental ballistisk missil (ICBM), også kalt UR-100, utviklet og utplassert av Sovjetunionen fra 1966 til 1996. UR står for «Универсальная Ракета» (Universell Rakett). Under den kalde krigen var den kjent som SS-11 Sego og hadde GRAU-indeks 8K84.
En lignende betegnelse, UR-100MR refererer til SS-17.

Beskrivelse

SS-11 var et to-trinns lettvekts ballistisk missil med flytende brennstoff. Missilet hadde bare ett stridshode med en standard sprengkraft på 0,5 megatonn. Senere versjoner kunne ta opptil seks stridshoder.
Dyland Sicobo

Idrettskarriere

Sicobo deltok i Afrikamesterskapet i friidrett 2014. På 100 meter løp han på 11,22 i innledningsheatet, og gikk ikke videre til semifinalen. På 200 meter løp han på 22,47 i innledningsheatet, og ble også her slått ut. Seychellene kvalifiserte seg til finalen på 4 x 100 meter stafett, med 41,86 i kvalifiseringen, men stilte ikke til start i finalen. 
Han representerer Seychellene under VM i friidrett 2017, der han deltar på 100 meter.
Åsnes Ski

Åsnes Ski AS er en norsk produsent av langrennsski, skisko, vinterklær og skiutstyr. Selskapet ble etablert i 1999 for å videreføre Åsnes-navnet og overta produksjonen etter at familiebedriften Åsnes Skifabrikk gikk konkurs i 1998.
I starten var Åsnes Ski eid av 4 personer; Irene og Roar Bøe, Torbjørn Lie og Olav Nummedal. I 2006 kjøpte Skigutane på Voss 90% av aksjene.
Åsnes produserte ca. 20 000 par ski i 2006.
Stigtomta

Stigtomta er et tettsted i Nyköping kommune i Södermanlands län i Södermanland i Sverige. I 2010 hadde tettstedet 1 942 innbyggere.
Krydder

Krydder er en fellesbetegnelse på først og fremst planter med sterk smak eller lukt, som brukes for å endre lukt, smak og farge i det endelig serverte mat eller drikke. 
Klassifiseringene varierer noe: Noen regner bare planter og plantedeler som krydder, mens andre legger mindre vekt på opphavet og sier det viktige er bruken. For eksempel kaller mange også salt for krydder, men dette blir feil i henhold til den definisjonen som sier at krydder skal komme fra planter. Salt er jo ikke plantemateriale, men har ellers mange likhetstrekk med krydder.
I Norge vokser krydderurten bergmynte som gir det kjente krydderet oregano og denne er trolig vårt eldste krydder. I middelhavslandene har de i tillegg brukt basilikum, timian, rosmarin, salvie, karve og anis helt fra oldtiden.

Historie

På 1500-tallet startet man for alvor å importere krydder fra Det fjerne østen, særlig fra India. Sentrum for krydderhandelen i India var Calicut, som nå heter Kozhikode. Der var det store markedsplasser hvor de solgte blant annet nellik, muskat, pepper, kanel og andre kryddere som lukter godt. Pepper ble regnet som like verdifullt som sølv i Europa, og muskat ble regnet som like verdifullt som gull. Å ha krydder hvis man bodde i Europa, var et symbol på status. India ble regnet som krydderets hjemland, og i India fikk man kjøpt krydder billig. Noe av krydderet kunne bli verdt mer enn 27 ganger mer i Europa enn i India, det ga svært god fortjeneste.
I våre dager har også amerikanske kryddere som paprika og chilipepper blitt populære, i tillegg til mange nye kryddere og krydderblandinger fra Østen. Skandinaviske krydder som bergmynte og kvann er derimot lite brukt.
ISO 3166-2:HK

ISO 3166-2:HK er Hongkongs del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Hongkong.
Hongkong, som er en spesiell administrativ region i Folkerepublikken Kina, er offisielt tildelt ISO 3166-1 alfa-2-koden HK. Hongkong er også tildelt koden CN-91 i ISO 3166-2:CN, Folkerepublikken Kinas del av ISO 3166-2.
Kurtoasi (heraldikk)

Kurtoasi (av fransk: Courtoisie) vil si å speilvende et våpenskjold. I heraldikken betegner kurtoasi skikken å speilvende mannens våpenskjold mot kvinnens, i et alliansevåpen. Kurtoasi er også en speilvending av et våpenskjold mot et alter i en kirkebygning.
Våpenskjold i kurtoasi forekommer i de fleste land med europeisk heraldikk allerede fra middelalderen. Det finnes også avbildninger av alliansevåpen der våpenfigurene ikke er speilvendte, særlig i sterkt sammensatte våpenskjold.
Til dels er uttrykket kurtoasi brukt også når et våpen er speilvendt for å peke i fartsretningen på kjøretøy, så som det norske riksvåpenet på politiets bildører. Dessuten kan uttrykket brukes når et våpenskjold er plassert slik at det vender mot tittelsiden til en bok.
Et våpenskjold kan være blitt speilvendt ved en ren feil, særlig når gravøren av et signet har gravert seglbildet positivt i stedet for negativt. Seglavtrykket blir da negativt og speilvendt.
Courtoisie betyr høviskhet eller høflighet og finnes på norsk skrevet som kurtoisi.
Ormegård

Ormegård, ormegrav eller  ormegrop er et hull i bakken, et inngjerda område eller et annet avlukke med levende giftslanger der dødsdømte blir plassert for å bli bitt ihjel. Ormegårder er kjent fra sagn og kvad fra germansk og norrøn oldtid og fra gamle folkeeventyr.

Gunnar i ormegården

I Volsungesaga blir det fortalt at Atle, kongen i Hunaland, tok Gunnar Gjukesson fra Kongeriket Burgund til fange og kasta ham til ormene. Volsungesaga er en førkristen fornaldersaga som ble skrevet ned på Island på 1200-tallet og bygger på germanske myter kjent gjennom det tyske helteeposet Nivlungesangen (Nibelungenlied eller Vølsungesagnet). Historien forteller at Gunnar hadde myrda svogeren Sigurd Fåvnesbane og gjemt gullet hans. Atle, som hadde hogd hjertet ut av Hogne, broren til Gunnar, ville tvinge fangen til å røpe hvor skatten var skjult. Gunnar hadde hendene bundet på ryggen i ormegropa, men klarte å spille harpe med tærne slik at alle ormene i hullet sovna – bortsett fra den ene som til sist drepte ham og gjorde det umulig å få vite gjemmestedet. 
Heltedikta om dragedreperen Sigurd (Siegfried på tysk), de burgundiske fyrstene, gjukungene Gunnar (Gunther) og Hogne, våpenbroren kong Atle (hunerkongen Atilla) som lot dem drepe, og alle de andre sagnfigurene bygger trolig delvis på historiske hendelser og personer. Nikulás Sæmundsson ved Tingøyrar kloster på Island oppga at Atles ormegård skulle ligge ved byen Luna i Italia i den veiviseren den lærde abbeden skrev på 1100-tallet for pilegrimer på valfart mot Jerusalem. 
«Gunnar i ormegården» (på svensk Gunnar i ormgropen) var et populært motiv i norsk og svensk middelalderkunst. Bildestoffet er blant annet gjengitt på Hylestadportalen, to rikt utskårne dørstolper fra omkring 1175, og på annen ornamental treskurd med figurer og scener henta fra Sigurd-diktninga.

Ragnar Lodbrok

Også den dansk-svenske sagnkongen Ragnar Lodbrok, som ifølge Ragnar Lodbroks saga forsøkte å erobre Northumbria i år 865, skal ha endt sine dager i en ormegrop. Den engelske kong Ella fanga Ragnar og kasta ham i en grav med slanger der han døde etter ett døgn. Før den modige heltekongen ble bitt i hjel, lo han og kvad han at «grynte ville grisene, om de visste hva galten lider» (Gnyðja mundu grísir, ef galtar hag vissi). Blant ormene skal Ragnar også ha dikta sin «dødssang» Krákumál, et færøysk skaldekvad som forteller om bragdene til den nordiske sagnkongen og er eldre enn sagaen om ham. For øvrig tok sønnene til Ragnar, som er blant de siste sagnkongene, en grusom hevn over Atle.

I eventyr

Ormegårder blir nevnt i flere eventyr. Det gjelder blant annet Asbjørnsen og Moes folkeeventyr De tolv villendene, Gjete kongens harer, Lillekort, Rødrev og Askeladden og Buskebrura.

Annet

I overført betydning kan «ormegård» bety «et farlig sted», på samme måte som «løvens hule».
Henrettelser og drap ved hjelp av giftige slanger, edderkopper og skorpioner er kjent fra flere kulturer.
Grete Henry-Hermann

Biografi

Grete Hermann studerte matematikk, fysikk og filosofi ved universitetene i Freiburg og Göttingen. Hun tok doktorgrad hos Emmy Noether i 1925 og jobba etterpå som assistent for filosofen Leonard Nelson. Etter mange diskusjoner med bl.a. Carl Friedrich von Weizsäcker, Werner Heisenberg og Niels Bohr publiserte hun «en av de første og beste filosofiske analysene av den nye kvantemekanikken.» Her påviste hun bl.a. en feil i John von Neumanns bevis på umuligheten av «skjulte variabler», men artikkelen ble ikke lagt merke før på 1970-tallet.
Parallelt med sin forskning var Hermann aktiv i Internationaler Sozialistischer Kampfbund («Internasjonal sosialistisk kampforbund»), som fra 1926 jobba for å forhindre og fra 1933 for å bekjempe nasjonalsosialistenes styre. 1936 måtte hun flykte til Danmark og flytta året etter videre til Storbritannia, der hun fortsatte sin politiske aktivisme. 1938 inngikk hun et pro forma-ekteskap for å bli britisk statsborger. Hun het heretter Grete Henry eller Henry-Hermann, selv om hun skilte seg i 1946.
1946 flytta hun tilbake til Tyskland, ble medlem av SPD og var bl.a. aktiv i utforminga av Godesberg-programmet. Hun var spesielt engasjert i utdanningspolitikk og innehadde ledende posisjoner i fagforeninga for utdanning og vitenskap.
I Bremen organiserte hun oppbygginga av Den pedagogiske høyskole (nå del av Universität Bremen), der hun ble professor i filosofi og fysikk. Hun leda høyskolen fra 1947 til 1950, og var nestleder fra 1950 til 1966.
Lennart Axelsson

I riksdagen

I riksdagen sitter Axelsson i sosialkomiteen, samt er vara i skattekomiteen. Han er i tillegg EU-nemnden, samt er vara i Europarådets svenske delegasjon.
Erasmus Montanus

Erasmus Montanus er en satirisk karakterkomedie om akademisk tilgjorthet skrevet av Ludvig Holberg i 1723. Stykket ble publisert først i 1731 og oppført i 1747.

Handlingen

Hovedpersonen Rasmus Berg er en bondesønn som foreldrene har gitt en kostbar akademisk utdannelse i København. Da han kommer hjem etter studiene, er han blitt innbilsk og distanserer seg fra sin opprinnelige stand ved bl.a. å kalle seg selv Erasmus Montanus (Rasmus Berg på latin) og briske seg med latinske uttrykk som de ulærde i hjembygda ikke skjønner. Han vil dessuten bare «disputere» samtidig som han undervurderer nødvendigheten av praktisk arbeid. Han imponerer de ulærde ved å misbruke syllogismeformen, og "bevise" at moren er en stein, at fyll er bra og at Per Degn er en hane. Broren Jacob gjennomskuer sin lærde bror, og Erasmus blir etter hvert en smule imponert over brorens skarpsinn. Ironisk nok blir Erasmus trodd når han bevisst leker med syllogismer og bruker dem uredelig, og mistrodd når han snakker sant om jordens form og bevegelse. Uttalelsene om jordens form blir ansett som farlig kjetteri, og hans fremtidige svigerfar nekter ham å ekte datteren Lisbed, som Erasmus er forlovet med. Lisbed trygler ham om at han skal ta tilbake utsagnet om at jorden går rundt solen, men dette vil ikke Montanus,  og situasjonen tilspisser seg.
Men så dukker det opp en virkelig studert mann, en løytnant. Han fanger Erasmus Montanus med hans egne metoder og gjør ham til soldat. Erasmus kan denne gangen ikke vri seg ut av vanskeligehetene ved retoriske knep,  og må finne seg i hardhendt behandling av en korporal. En gråtende Erasmus innser at han har misbrukt sin lærdom og brakt studeringer i vanry. Han blir tvunget til å tilbakekalle sine i bunn og grunn sanne påstander om jordens form. Bergets innbyggere triumferer, og Erasmus må tåle ydmykelsen. Situasjonen er tvetydig.
Det som dypest sett skjer, er at Erasmus innser sitt hovmod, og at studeringers rette frukt, er selverkjennelse, ikke lettvinte seire ved hjelp av retoriske knep overfor ulærde som ikke kan forsvare seg. Jf. løytnantens tale mot slutten.
Tmesorrhina viridicyanea

Utseende

En middelsstor (ca. 20-25 millimeter), avlang, blankt mørkgrønn til blå gullbasse. Arten er nokså variabel i fargen. Oversiden er nokså kraftig punktert.

Levevis

Arten lever i regnskog.

Utbredelse

Arten er utbredt i Tanzania og Zambia.
Midu

Midu (kinesisk: 弥渡县; pinyin: Mídù Xiàn) er et fylke i Yunnan i Folkerepublikken Kina. Det ligger i det autonome prefektur Dali.
Befolkningen var på 303 597 innbyggere i 1999.

Kulturminner

Jernsøylen fra staten Nanzhao (Nanzhao tiezhu, 南诏铁柱) ble i 1988 oppført på listen over Folkerepublikken Kinas kulturminner.

Samferdsel

Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Svømming under Sentralamerikanske og karibiske leker 1926

Svømming under Sentralamerikanske og karibiske leker 1926. Svømming var en av åtte sporter i de første Sentralamerikanske og karibiske leker som ble arrangert i Mexico by i Mexico i perioden 30. oktober til 2. november 1926. Det var seks øvelser, kun for menn.
Desimalgrader

Desimalgrader brukes ofte innen geografiske informasjonssystemer (GIS), kartprogrammer for web, som Google Maps samt GPS-mottakere for å uttrykke koordinater med bredde og lengde uten å bruke minutter og sekunder. En posisjon angitt med desimalgrader består av to desimaltall, der det første er bredden og det andre er lengden. For den sydlige halvkule brukes negative breddegrader; og for den vestlige halvkule brukes negative lengdegrader.
En bredde eller lengde angitt med grader, minutter og sekunder, som for eksempel x°y′z″, kan konverteres til desimalgrader med formelen x + y/60 + z/3600. Deretter endres fortegnet til − (minus) hvis det er den vestlige halvkule eller sydlige halvkule det refereres til. For eksempel, de geodetiske koordinatene «38°53′23″ N  077°00′32″ V» uttrykkes i desimalgrader som «38,8897  −77,0089» (sentrum av Washington D.C.)
De fleste håndholdte GPS-mottakere oppgir desimalgrader med fem desimalers nøyaktighet (dvs. ¹°⁄100 000), f.eks. 61,63643° N  8,31249° Ø (WGS 84), som er et punkt på toppen av Galdhøpiggen. Selve posisjonsangivelsen har da en maksimal usikkerhet på ca. 56 cm i nord–syd-retning og ca. 26 cm i øst–vest-retning (hvilket er mange ganger bedre enn posisjonsnøyaktigheten til alle håndholdte GPS-mottakere).
Alle slags vinkler kan selvfølgelig også angis i desimalgrader, for eksempel ¹⁄₃₂ sirkelbue (én strek) er det samme som 11,25°.
Ebbrittoniella

Utseende

Små til middelsstore (5 - 6  millimeter), hvelvede, litt matte, metallisk skinnende biller. Kroppsformen er litt mer avlang enn mange andre Ceratocanthinae. De kan rulle seg sammen til en kule, der de brede leggene på mellom- og bakbeina dekker undersiden. Oversiden er for det meste dekket med hårlignende skjell, men det er noen nakne partier på dekkvingene.

Levevis

Billene har blitt funnet i regnskog, mellom bladverket på busker og trær.

Utbredelse

Slekten er utbredt i Sørøst-Asia.
Quebracho (Uruguay)

Transport

Ruta 3 forbinder Quebracho med Paysandú (sør) og Bella Unión (nord).
ISO 3166-2:TK

ISO 3166-2:TK er Tokelaus del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Tokelau.
Anguillas ISO 3166-1 alfa-2-kode er TK.
StarFlyer

Historie

StarFlyer ble grunnlagt som Kobe Airlines (神戸航空 Kōbe Kōkū) 17. desember 2002, med base på den nye flyplassen i Kobe. Selskapet skiftet navn til StarFlyer i mai 2003, og flyttet til Kitakyushu ved utgangen av 2003. Flyselskapet ble grunnlagt av den tidligere Japan Air-System-teknikeren Takaaki Hori og tidligere All Nippon Airways-sjef Yasushi Muto, som henholdsvis president og konserndirektør. I 2010 annonserte flyselskapet at hovedkvarteret skulle flyttes til Kitakyushu.
StarFlyer hadde sin første flygning fra den nye Kitakyushu Airport 16. mars 2006.
Selskapet inngikk et operativt samarbeide med All Nippon Airways, slik at de kunne bruke ANAs bookingsystem. Dette ble utvidet til også å gjelde codeshearing i 2007, der StarFlyer ruter mellom Haneda og Kitakyushu (og senere mellom Haneda og Fukuoka) ble også ble markedsført som ANAs ruter. Denne avtalen førte til StarFlyers passasjerbelegg økte fra 59% til over 70%.
Vuelta a España 2004

Den 59. utgaven av Vuelta a España ble arrangert fra 4. til 26. september 2004. Etter 21 etapper på totalt 3034 kilometer vant Roberto Heras 30 sekunder foran Santiago Pérez.
Etter seier på lagtempoen preget US Postal rittets første halvdel ved at fire av lagets ryttere (Floyd Landis, Max van Heeswijk, Benoit Joachim og Manuel Beltran) byttet på å bære den gyldne ledertrøya. Etter den 12. etappen overtok tittelforsvareren Roberto Heras ledelsen i sammenlagtkonkurransen og beholdt den resten av rittet.
Laget som overrasket mest var Comunidad Valenciana-Kelme, som fikk fire etappeseire, lagkonkurransen og hadde tre ryttere blant de ti beste i sammendraget.
Sprinteren Alessandro Petacchi vant fire etapper.
Bolinder Bluff

Bolinder Bluff er en markant fjellskrent med tre mørke grå klipper og lys brun stein, ovenfor Venus Bay, 5 km sørøst for False Round Point på nordkysten av King George Island i Sør-Shetlandsøyene. Selfangare i området kjente til klippen da de arbeidet i nærheten av Esther Harbor i 1820-årene. Den ble kartlagt og navngitt av Discovery Investigations på «Discovery II» i 1937 da Bolindermotoren brøt sammen og seks menn ble strandet i ni dager på stranden ved foten av skrenten. Det var årsaken til navnevalget.
Gnaphalopoda

Utseende

Middelsstore, avlange, hvelvede, brunlige eller svarte oldenborrer. Oversiden er litt silkeaktig, matt til blank.

Levevis

Artene lever på gressmarker der larvene lever i jorden og eter på røtter.

Utbredelse

Slekten er utbredt i Australia, på Ny-Caledonia og på New Zealand.
Ordu Baliq

Ordu Baliq («hoffets by», også skrevet Ordu Balykh, Ordu Balik, Ordu-Baliq, Ordu Balig eller Ordu Baligh) i provinsen Arkhangaj i dagens Mongolia var hovedstad i det uigurske khanatet årene 744-840. Byen ble ødelagt i 840 av kirgiserne. Ruinene kalles Karabalghasun («den svarte by») og er i dag del av Orchondalens kulturlandskap som er oppført på UNESCOs verdensarvliste som nummer 1081.

Moderne gjenoppdagelse

I 1871 oppdaget den russiske reisende Paderin som første europeer ruinene av denne gamle uighurske hovedstaden. Han trodde, feilaktig, at det var restene av den gamle mongolerhovedstaden Karakorum. Misforståelsen ble oppklart ab en ekspedisjon ledet av Nikolaj Jadrintsev i 1889, og av to ekspedisjoner de påfølgende år av det ugro-finske selskap i Helsingfors (1890) og av det russiske vitenskapsakademi, under Friedrich Wilhelm Radloff (1891).
Madagaskars herrelandslag i fotball

Historie

Laget spilte sin første kamp i 1947 mot Mauritius i en kamp som endte med tap 1–2. Deres største seier kom mot Kongo i april 1960, da Madagaskar vant hele 8–1. Laget har aldri kvalifisert seg til hverken et verdensmesterskap eller Afrikamesterskap, men har flere ganger deltatt i kvalifisering til sistnevnte turnering, dog uten å bli kvalifisert til innledende gruppespill.
Massirachys

Utseende

En stor og kraftig, mørk trebukk med silkeaktige, lyse tegninger. Antennene er nær dobbelt så lange som kroppen hos hannen. Hodet er forholdsvis langstrakt, omtrent så langt som bredt. Pronotum er tønneformet med kraftig, tverrrynket mikroskulptur. Dekkvingene er rundede, med lyse partier som danner litt uregelmessige, skrå bånd. Beina er slanke og nokså lange.

Utbredelse

Arten er utbredt på Borneo.
Quiacaua

Utseende

Middelsstore, slanke og spinkle trebukker. De er lyst brunlige på farge med to par lyse flekker på dekkvingene, disse har mørk rand. Antennene er tynne og lengre enn kroppen. Pronotum er omtrent så langt som bredt, litt smalere enn dekkvingene, med en liten, butt tann midt på hver side noe bak midten og tre mørke flekker. Beina er lange og tynne, lårene med en skarp pigg i spissen.

Levevis

Larvene lever i død ved, mest av løvtrær.

Utbredelse

Slekten er utbredt i det nordlige og østlige Brasil.